《答林南江二首 其一》
明代·梁以蘅

徙倚棂轩前，萧散更悽恻。凉风入我户，促织居我壁。

诗节忽变迁，感此意何极。嗟我同心友，千里会一夕。

握手初论交，不辨主与客。雅志慕古人，历历见肝膈。

鲍叔欢在今，平仲何必昔。常恐大鹏飞，一朝复离析。

作者简介：梁以蘅，字仲房，号南塘。新会人。明世宗嘉靖二十二年（一五四三）举人。弱冠以贡授宾州训导，中式后转庐陵教谕，历绍兴府教授，寻擢连城令。卒年四十九。有《南塘诗集》。清顾嗣协《冈州遗稿》卷四有传。